વિજયાદશમીના પર્વ પ્રસંગે આરએસએસના પ્રમુખ મોહન ભાગવતના રામ મંદિર અંગે કાયદો બનાવવવા સુધીના આ નિવેદનથી રાજકીય ચકચાર મચી છે. જેમાં મોહન ભાગવતે લોકસભાની સામાન્ય ચૂંટણી પહેલાં રામ મંદિર કોઇપણ રીતે બનાવવા મોદી સરકારને ગર્ભિત ઈશારો કરવામાં આવ્યો હોવાનું માનવામાં આવી રહ્યું છે. અત્યાર સુધી રામ મંદિર ભાજપ માટે ચુંટણીલક્ષી મોટો મુદ્દો રહ્યો હોવા સાથે ભાજપના ઘોષણા પત્રમાં પણ અયોધ્યા મંદિર બનાવાની જાહેરાત કરવામાં આવેલી છે.